Държавен вестник, бр. 35, 2011 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  35
(4) По реда на ал. 3 се обявява и списъкът 
на лицата, които не са допуснати до участие в 
конкурса, като се посочва и основанието за това.
(5) Лицата, които не са допуснати до участие 
в конкурса, могат да направят възражение пред 
Висшия съдебен съвет в 3-дневен срок, който в 
7-дневен срок от постъпване на възражението 
решава въпроса окончателно.
(6) Поправка на явна фактическа грешка 
или допълване се допуска по молба на заин­
тересованото лице от Комисията по предло­
женията и атестирането на съдии, прокурори 
и следователи.
Раздел ІІ
Конкурсни комисии
Чл. 9. (1) Конкурсът се провежда от опре­
делени от Висшия съдебен съвет конкурсни 
комисии, които се състоят от председател, 
четирима редовни и двама резервни членове.
(2) В зависимост от броя на кандидатите 
Висшият съдебен съвет може да определи и 
повече от една конкурсна комисия за провеж­
дането на един конкурс.
(3) В състава на редовните членове на ко­
мисията участва поне един хабилитиран учен 
по правни науки.
(4) В конкурсните комисии не могат да 
участват членове на Висшия съдебен съвет.
(5) Поименният състав на конкурсната 
комисия за назначаване на младши съдии се 
определя от Висшия съдебен съвет на основата 
на изтеглен на публично заседание жребий, съот­
ветно измежду съдиите в окръжните съдилища. 
Поименният състав на конкурсната комисия за 
назначаване на младши прокурори се определя 
от Висшия съдебен съвет на основата на изтег­
лен на публично заседание жребий, съответно 
измежду прокурорите в окръжните прокуратури.
(6) Поименният състав на конкурсната 
комисия за първоначално назначаване се оп­
ределя от Висшия съдебен съвет на основата 
на изтеглен на публично заседание жребий, 
съответно измежду магистратите от органите 
на съдебна власт, където са обявени свободните 
щатни бройки по чл. 178, ал. 1 ЗСВ. Членовете 
на конкурсната комисия следва да притежават 
ранг, равен или по-висок от ранга на обявената 
свободна длъжност.
(7) За участие в конкурсна комисия се по­
лучава възнаграждение, което се определя и 
изплаща от Висшия съдебен съвет.
Чл. 10. (1) Отсъстващ редовен член на кон­
курсната комисия се замества от резервен член, 
определен от председателя на комисията. При 
отсъствие на председателя неговите функции 
се поемат от член на комисията съобразно 
правилата за старшинство по чл. 237 от Закона 
за съдебната власт. 
(2) Председателят на конкурсната комисия 
ръководи нейната работа, следи за спазване 
условията за провеждане на конкурса и обявява 
началото и края на изпитния ден.
(3) Когато за един конкурс е определена 
повече от една комисия, всички комисии про­
веждат устния изпит по едно и също време и 
на едно и също място.
Чл. 11. Конкурсната комисия приема ре­
шенията си присъствено с мнозинство повече 
от половината от общия брой на членовете є.
Раздел IІІ
Провеждане на конкурсния изпит
Чл. 12. (1) Конкурсите за младши съдии и 
младши прокурори и за първоначално назна­
чаване включват писмен и устен изпит, като 
оценките са по шестобалната система.
(2) На писмения изпит, който е анонимен, 
се проверяват уменията на кандидатите за 
практическо прилагане на теоретическите 
знания чрез решаване на казус в съответния 
правен отрасъл.
(3) На устния изпит се проверяват знания­
та на кандидатите по материята в съответния 
правен отрасъл по тематични конспекти.
Чл. 13. (1) За писмения изпит кандидатите 
са длъжни да се явят в определеното помеще­
ние и да заемат местата си не по-късно от 15 
минути преди започването на изпита.
(2) Кандидатите се допускат в залата след 
представяне на лична карта, като се подписват 
в присъствен списък.
(3) По време на писмения и устния изпит 
кандидатите могат да ползват само норма­
тивни актове. 
(4) Не се допуска ползването на компютри, 
мобилни телефони и други технически средства. 
При констатирано нарушение конкурсната ко­
мисия отстранява кандидата от по-нататъшно 
участие в конкурса, за което се съставя протокол.
(5) Писменият изпит продължава 4 астроно­
мически часа, като в тях не се включва времето 
за прочитане и записване на казуса.
Чл. 14. (1) При провеждането на конкурс за 
младши съдии конкурсните комисии съставят 5 
казуса от наказателноправните науки и 5 казуса 
от гражданскоправните науки. 
(2) При провеждането на конкурс за младши 
прокурори конкурсните комисии съставят по 
10 казуса от наказателноправните науки.
(3) При провеждане на конкурс за първона­
чално назначаване се съставят по 10 казуса за 
съответната специализация по правен отрасъл 
съобразно обявените места.
(4) В случаите по чл. 9, ал. 2 казусите се 
съставят съвместно от всички комисии, опре­
делени да проведат изпита.
(5) Съставените казуси, поставени в отделни 
непрозрачни пликове, се предават в админи­
страцията на Висшия съдебен съвет в общ 
запечатан плик не по-късно от 3 дни преди 
провеждане на изпита.
(6) След обявяване на началото на писмения 
изпит един от кандидатите изтегля на случаен 
принцип казуса, по който се провежда изпитът.